Дыгъуасэ лъандэрэ
Дыгъуасэ лъандэрэ Къэбэрдей-Балъкъэрым щохьэщIэ Белоруссием къикIа промышленникхэр. Делегацэм хэтщ «Минск дэт автомобиль завод» акционер зэгухьэныгъэ зэIухам и генеральнэ директорым и къуэдзэ Короткевич Дмитрий, мэкъумэш хозяйствэм папщIэ техникэ къыщIэзыгъэкI заводым и унафэщI Бондарчик Дмитрий, «Клиринг Групп» жэуаплыныгъэ зэхэгъэщхьэхукIа зыхь зэгухьэныгъэм и Iэтащхьэ Забеллэ Сергей сымэ.
Абыхэм я мурадыр КъБР-м машинэ зыщI и предприятэ нэхъ лъэщхэм я лэжьэкIэм щыгъуазэ зыщIынырщ, апхуэдэу лъэныкъуитIым я зэпыщIэныгъэхэм зегъэужьынымкIэ щыIэ Iэмалхэр убзыхунырщ.
ХьэщIэхэр КъБР-м Промышленностымрэ сатумкIэ и министерствэм щрагъэблэгъащ. Ахэр машинэ щащI предприятэ щхьэхуэхэм яшащ. Нобэ Белоруссием и лIыкIуэхэр КъБР-м и къэрал властым и гъэзэщIакIуэ органхэм я лIыкIуэхэм яIущIэну я мурадщ.
Бэгъуэт Лианэ.
